Likumprojekts

**Par Latvijas Republikas valdības un Kanādas valdības, ko pārstāv Kanādas Nacionālās aizsardzības departaments un Kanādas bruņotie spēki, saprašanās memorandu par paplašinātu partnerību aizsardzības jomā un drošības sadarbību**

**1. pants.** 2018. gada .................................... parakstītais Latvijas Republikas valdības un Kanādas valdības, ko pārstāv Kanādas Nacionālās aizsardzības departaments un Kanādas bruņotie spēki, saprašanās memorands par paplašinātu partnerību aizsardzības jomā un drošības sadarbību (turpmāk –Saprašanās memorands) ar šo likumu tiek pieņemts un apstiprināts.

**2. pants.** Saprašanās memorandā paredzēto saistību izpildi koordinē Aizsardzības ministrija.

**3. pants.** Saprašanās memoranda 12. panta pirmajā punktā noteiktās tiesības atsaukt atteikšanos no kriminālās jurisdikcijas Ģenerālprokuratūra var izmantot kriminālprocesos, kas uzsākti par smaga un sevišķi smaga nozieguma izdarīšanu, kā arī ja ir izdarīts noziedzīgs nodarījums, kurā ir cietušais.

**4. pants.** Saprašanās memoranda 24. panta trešajā punktā noteiktās tiesības piešķir Aizsardzības ministrija.

**5. pants.** Saprašanās memorands stājas spēkā tā 36. pantā noteiktajā laikā un kārtībā, un Ārlietu ministrija par to paziņo oficiālajā izdevumā "Latvijas Vēstnesis".

**6. pants.** Likums stājas spēkā nākamajā dienā pēc tā izsludināšanas. Līdz ar likumu izsludināms Saprašanās memorands angļu valodā.

Aizsardzības ministrs

Raimonds Bergmanis